Papers, Please

Papers, Please (ing. tərcümə — "Sənədlər, lütfən") — tapmaca simulyasiya videooyunu.

Oyun Lucas Pope tərəfindən yaradılmış və onun 3909 LLC adlı şirkəti tərəfindən təkmilləşdirilmiş, eyni zamanda sunulmuşdur. 2013-cü il 8 avqustda Microsoft Windows və OS X, 2014-cü il 12 fevralda Linux, eyni il 12 dekabrda iOS, 2017-ci il 12 dekabrda PlayStation Vita, 2022-ci il 5 avqustda Android platformalarına gətirilmişdir.

Oyunçu ilk gündən dövlət sərhəd keçid məntəqəsində inspektor kimi çalışır. Burada oyunçunun əsas vəzifəsi bu məntəqədən keçən hər kəsin sənədlərini müəyyən qaydalara əsasən yoxlamaqdır. Lakin vaxt keçdikcə bu qaydalar yenilənir və get-gedə sayı çoxalır.

 Geympley 
Oyunçu 1982-ci ilin payızın son və qışın əvvəlki həftələrində Arstotzka adlı dövlət naminə nəzarətçi kimi öz vəzifəsini yerinə yetirir, çünki əks halda ya borclarına görə həbsə atılacaq, ya da ailəsi soyuqdan, aclıqdan və ya xəstəlikdən həyatını itirəcək.

Vəzifədə olduğu zaman oyunçu 7 ölkədən: Arstotzka, Koleçia, Obristan, Republia, Antegria, İmpor, Birləşmiş Federasiyadan olan vətəndaşları keçirməli olur. Lakin bu o qədər də sadə olmur: demək olar ki hər gün baş verən saysız müharibələr, diplomatik görüşlər, gözlənilməz terror hadisələri, bu hadisələrin bəzən bir hissəsi olan EZIC adlı qurumun möhkəmlənməsi, və bəzən bu hadisələrin qarışıqlığından istifadə edən qeyri-qanuni işlərlə məşğul olan insanlara görə yoxlanışın qaydaları daha da sərt və mürəkkəb hal alır.

Oyunun hekayə modunda 20 mövcud sonluq var. Bu moddakı sonluqlar oyun boyunca nə qədər və hansı vətəndaşları keçirib-keçirmədiyindən, qazancını necə bölüşdüyündən, oyunçunun ümumi hərəkətlərindən asılıdır. Oyunun sonsuz modu da mövcuddur.

 Xarici keçidlər 

 Oyunun rəsmi vebsaytı (ing.)

 İstinadlar 

Kateqoriya:Videooyun geympleyi
Kateqoriya:Android videooyunları
Kateqoriya:İOS videooyunları
Kateqoriya:PlayStation Vita videooyunları
Kateqoriya:MacOS videooyunları
Kateqoriya:Simulyasiya
Kateqoriya:Windows videooyunları
Kateqoriya:Linux videooyunları
Kateqoriya:2013-cü ilin videooyunları
Kateqoriya:Pazl videooyunları
Kateqoriya:Simulyatorlar
Kateqoriya:Antiutopik videooyunlar
Kateqoriya:Alternativ sonluqlu videooyunlar
Kateqoriya:Yaponiya videooyunları